ائرمنیستان‌داکی موخالیفت پارتی لری آذربایجانلا ائرمنیستان آراسیندا داغلیق قاراباغ‌داکی موناقیشه‌لره سون قویان موقاویله‌نین ایمضالانماسینا گؤره حکومته اعتراض ائده‌جک‌لر.
اؤلکه‌دکی 17 موخالیف سیاسی پارتی‌نین یایدیغی اورتاق بیاننامه‌ده ائرمنیستانین باش ناظیری نیکول پاشینیان طرفیندن موقاویله‌نین ایمضالانماسینا رئاکسیا وئریلیب.
آچیقلامادا "تأسف کی، تاریخیمیزین ان بی ابیرچی صحیفه‌سی دونن یازیلدی. دؤولتینی و تورپاغینی قانی ایله جبهه‌ده قورویان عسگرلرین آرخاسیندان، بیزیم آرخامیزدان میللی اولمایان راضیلاشما ایمضالاندی. حاضیردا بیرلیگیمیزه احتیاج وار. ضدیت‌لر و تخریباتچی‌لیق‌لاردان ایمتیها ائدیلمه‌لی‌دیر" ایفاده‌لری یئر آلیب.
موخالیفت پارتیلر طرفدارلارینی صاباح یئرلی واختلا ساعات 13: 00-دا ایروانین آزادلیق میدانیندا کئچیریله‌جک میتینقه دعوت ائدیب‌لر.
قئید ائدک کی، داغلیق قاراباغ‌داکی موناقیشه‌لره سون قویان راضیلاشما ایله علاقه‌دار اولا‌راق پاشینیان بیر مودت اول “اؤزوم و هامیمیز اوچون چوخ چتین بیر قرار وئردیم. روسیا و آذربایجان پرزیدنت‌لری ایله قاراباغ محاربه‌سینه سون قویماق اوچون بیاننامه ایمضالادیم. یاییم‌لانان آچیقلاما منیم اوچون و خالقیمیز اوچون آجی وئریجی دیر" ایفاده‌لرین‌دن ایستیفاده ائتمیشدی.
